## Viedeňská Sterngarten

Sterngarten ("Hviezdna záhrada") je planetárium pod holým nebom na juhozápade Viedne, ktoré ukazuje slnečný rok.

#### Nápad

Univerzitný prof. Dr. Oswald Thomas (1882 Kronstadt - 1963 Viedeň). Zakladateľ Astronomického kabinetu (1907) a Rakúskej astronomickej spoločnosti (1924). Riaditeľ prvého viedenského planetária (1927) a hvezdárne Urania.

#### Výstavba

Hviezdnu záhradu naprojektoval Thomasov študent a následník v Astronomickom kabinete, prof. Hermann Mucke (1935-2019) so svojimi spolupracovníkmi. Mucke bol aj tajomníkom Rakúskej astronomickej spoločnosti (1963-2018), riaditeľom viedenského planetária (1963-2001) a verejnej hvezdárne Vienna Urania (1971-2001). Po viac ako 60 rokov vydával Mucke a Spoločnosť "Österreichischer Himmelskalender" (Rakúsky nebeský kalendár) a mesačník "Der Sternenbote" (Hviezdny posol).

Postavila ju v rokoch 1997-2001 Rakúska astronomická spoločnosť s podporou verejných a súkromných sponzorov.

#### Účel

Zlepšenie základných astronomických vedomostí u verejnosti. Naše zariadenie situované na krajnom juhozápade Viedne je otvorené pre každého, vždy a zadarmo. Umožňuje vidieť naživo očami nebeské fakty a zmeny, prípadne s použitím ďalekohľadu. Časté sú prehliadky so sprievodcom.

#### Súčasti

- Pyramída s podstavcom 7x7m. Pri pohľade 1,5m nad stredovou platňou sedia všetky uhly.
- Horizontálne zábradlie, predstavuje matematický horizont.
- Okolité schody; 200 sedadiel. Vstup po schodisku a rampe pre vozíčkarov.
- Stĺpy pre východ a západ na začiatkoch ročných období. Polohy stĺpov sú presne na azimutoch rovnodenností a slnovratov. Ramená naznačujú horizont a efekt posunu kvôli refrakcii. (Pozorovanie východu/západu na matematickom horizonte nie je na mieste možné pre vegetáciu a terén).
- Južný stĺp, označený (10°/10° výška); Značky tranzitov Slnka pre začiatky ročných období.
- Severný stĺp, označený (10°/10° výška); na vrchole tieniaci disk s dierou v strede: Severný nebeský pól.
- Ohnutá analema, rozdelená. Jarné a letné dátumy na horizontálnej časti, jesenné a zimné dátumy na stúpajúcej časti, označená (10°/10°) dĺžka Slnka a znamenia zvieratníka. Stúpajúca časť slúži ako polárny gnómon pre
- Slnečné hodiny, označené celé hodiny od Vh po VIIh.
- Informačné panely.

#### Ďalšie informácie

Stránky len po nemecky.

- Österreichischer Astronomischer Verein: https://www.astroverein.at
- Nemecký článok o Sterngarten na Wikipédii

#### Model

Vytvoril Georg Zotti podľa plánov od H. Muckeho. Rovnako, ako množstvu amatérov a profesionálnych astronómov v Rakúsku, aj Zottimu predstavil astronómiu Mucke počas jeho žiackych čias. Muckeho duch v Sterngarten navždy zostane živý.

Model bol vytovrený v r. 2010 pomocou Google Sketchup 8, exportovaný z Google Sketchup 8.0.14346.