## Viini täheaed

Sterngarten (sks täheaed) on Viinist edelas asuv vabaõhuplanetaarium, mille ehitis kujutab päikeseaastat.

#### Idee

Professor Oswald Thomas (1882 Kroonlinn- 1963 Viin). Astronoomiabüroo (1907) ja Austria Astronoomiaseltsi (1924) asutaja. Esimese Viini planetaariumi (1927) ja Urania observatooriumi juhataja.

#### Ehitus

Täheaia planeeris Thomase õpilane ja mantlipärija Astronoomiabüroos - professor Hermann Mucke (1935-2019) koos kolleegidega. Mucke oli ka Austria Astronoomiaseltsi sekretär (1963-2018), Viini planetaariumi (1963-2001) ja Urania tähetorni (1971-2001) juhataja. Üle 60 aasta toimetas Mucke koos kolleegidega Österreichischer Himmelskalenderit (Austria taevakalender) ning igakuist ajakirja Der Sternenbote (Taeva sõnumileht).

Täheaia ehitas sponsorite toel aastatel 1997-2001 Austria Astronoomiaselts.

#### Eesmärk

Avalikkuse astronoomia-alaste teadmiste parandamine, taevakehade liikumiste ja muutuste jälgimine palja silma või optikariistadega. Viinist edelas olev aed on alati avatud ning külastamine on tasuta, sageli toimub ekskursioone.

#### Osad

- 7 m küljepikkusega püramiid. Vaatepunkt on 1,5 m kõrgusel keskplaadi kohal.
- Reeling kujutab matemaatilist horisonti.
- Astmestiku ümber on 200 istet, ligipääsuks on trepp ja kaldtee.
- Sambad märgivad Päikese tõusu ja loojangut võrdpäevsustel ja pööripäevadel, seega aastaaegade vaheldumist koos refraktsioonist põhjustatud nihkega. (Tegeliku tõusu ja loojangut ei ole maastiku ja taimestiku tõttu näha.)
- Lõunasammas 10° kõrguse märgetega. Tähised aastaaegade alguses.
- Põhjasammas 10° kõrguse märgetega, samba tipus olev auk märgib taeva põhjapoolust.
- Kaheosaline analemma koos jaotistega. Kevade ja suve kuupäevad horisontaalsel, sügise ja talve kuupäevad tõusval osal. 10° tähised Päikese ekliptilise laiuse kohta koos sodiaagimärkidega. Tõusev osa toimib päikesekella osutina.
- Päikesekell, märgitud tunnid 5-19.
- Infotahvlid.

#### Rohkem infot

Veebiinfo saksa keeles.

- Österreichischer Astronomischer Verein: https://www.astroverein.at
- Saksa Vikipeedia artikkel: Sterngarten

#### Mudel

Mudeli loonud Georg Zotti H. Mucke plaanide põhjal. Nagu paljusid Austrias, tõi ka Zotti astronoomia radadele professor Mucke juba põhikooli ajal.

Mudel loodud 2010. aastal programmis Google Sketchup 8.