## Sealladh deuchainne

Bidh an sealladh seo gu feum dhut gu h-àraidh nuair a nì thu an leasachadh agad fhèin. Bu chòir dhut lethbhreac dhe phasgan an t-seallaidh a dhèanamh agus atharrachadh mar a thogras tu, roghainnean nan stuthan is rudan eile fheuchainn gus faighinn a-mach mar a dh’obraicheas am plugan seo. Tog is seall an obair agad fhèin an uairsin!

#### Deuchainn air na co-chomharran is a’ chomhair

Bheir na colbhan seo mar a chì thu o mheadhan an structair iad sealladh faigseach (chan ann glè pongail!) air ionadan èirigh/laighe na grèine aig na grian-stadan/cho-fhadan-tràth air domhan-leud meadhan na Roinn-Eòrpa. Bheir na colbhan meadhanach loidhne on ear dhan iar dhut. Chan eil grioda nan co-chomharran a chì thu air an làr a-rèir an tuath cruinn-eòlach. Feumaidh tu an aire a thoirt air cuairteachadh le -4.2 ceuman (deuchainn air co-aomadh na meadhan-loidhne), can fhad ’s a dh’fheumas na colbhan meadhanach a’ tomhadh ris an ear ’s iar an-còmhnaidh, ruigidh loidhnichean a’ ghrioda dhan fàire beagan gu deas (4.2 ceuman) air an tuath!

Bu chòir dha na co-chomharran coiseachd (Ctrl-R, T) na co-chomharran a shealltainn a chithear air crìoch a deas is an iar dhen làr.

#### Deuchainn air na stuthan

Gabhaidh am modal seo cleachdadh cuideachd gus comasan grafaigeach a’ phlugain a chur fo dheuchainn. ’S urrainn dhut cluich le paramadairean an stutha gus èifeachdan neònach a chruthachadh, can cruinnean breige trìd-shoilleir a luisnicheas san dorchadas.

Airson gleusan ama a chur fo dheuchainn, chan fhaicear na colbhan ’s na cruinnean ach o bhliadhna 2000 gu 2020. Deasaich faidhle an stutha airson sin atharrachadh!

#### Am modail

Sealladh deuchainne gus Stellarium/scenery3d a leasachadh. Às-phortadh o SU8-Kerkythea-KT2OBJ.